stanford-oval/wikipedia huggingface dataset:
การแข่งขันเรือพายประเพณี ค.ศ. 1999

การแข่งขันเรือพายประเพณี ค.ศ. 1999  (อังกฤษ: The Boat Race 1999) นี้จัดขึ้นเมื่อวันที่ 3 เมษายน ค.ศ. 1999 เป็นการแข่งขันพายเรือระหว่างฝีพายจากทีมของมหาวิทยาลัยอ็อกฟอร์ดและมหาวิทยาลัยเคมบริดจ์บนลุ่มแม่น้ำเทมส์ โดยการเผชิญหน้ากับฝีพายที่มีความสูงที่สุดในประวัติศาสตร์การแข่งขัน ทีมจากมหาวิทยาลัยเคมบริดจ์เป็นฝ่ายชนะไปด้วยเวลาที่เร็วที่สุดเป็นอันดับสองของสถิติการแข่งขันที่ผ่านมา ซึ่งครั้งนี้เป็นการชนะติดต่อกันครั้งที่ 7ของพวกเขา  ส่วนในการแข่งขันของทีมสำรอง ทีมอ็อกฟอร์ดไอซิสชนะทีมเคมบริดจ์โกลดี้ไปด้วยสถิติเวลาที่เร็วที่สุด ขณะที่เคมบริดจ์ชนะการแข่งขันประเภททีมหญิง
ประวัติการแข่งขัน

การแข่งขันเรือพายประวัติศาสตร์นี้เป็นการแข่งขันพายเรือกระชับมิตรระหว่างทีมจากมหาวิทยาลัยอ็อกฟอร์ด (หรืออีกชื่อหนึ่งคือ “ดาร์กบลูส์”)  และทีมจากมหาวิทยาลัยเคมบริดจ์ (หรืออีกชื่อหนึ่งคือ “ไลท์บลูส์”)  จัดขึ้นครั้งแรกเมื่อ ค.ศ.1829  บนเส้นสนามแข่งแชมเปี้ยนชิพ คอร์ส บนลุ่มแม่น้ำเทมส์ระยะทาง 4.2 ไมล์ (6.8 กิโลเมตร) ทางตะวันตกเฉียงใต้ของลอนดอน  การแข่งขันนี้เป็นศึกแห่งศักดิ์ศรีระหว่างสองมหาลัยชื่อดังของประเทศอังกฤษ โดยมีการถ่ายทอดสดไปทั่วโลก เคมบริดจ์เข้าร่วมการแข่งขันในฐานะแชมป์เก่า โดยชนะการแข่งขันในปีค.ศ.1998 โดยสถิติที่ผ่านมา ทีมจากเคมบริดจ์ชนะการแข่งขันรายการนี้รวมทั้งสิ้น 75 ครั้ง ขณะที่อ็อกฟอร์ดชนะไป 68 ครั้ง (รวมถึงการแข่งขันอันดุเดือด “เดด ฮีท”  ในปี ค.ศ. 1877 ด้วย)
การแข่งขันประเภทหญิงเกิดขึ้นครั้งแรกในปี ค.ศ.1927 แต่ไม่ได้ถูกจัดขึ้นทุกๆปีจนกระทั่งปี ค.ศ.1960  การแข่งขันประเภทหญิงนี้เป็นส่วนหนึ่งของการแข่งขันเรือพายประเพณีเฮนรี่  แต่ในปี ค.ศ.1960 กำลังจะถูกจัดให้แข่งขันขึ้นที่ลุ่มแม่น้ำเทมส์  การแข่งขันทีมสำรองระหว่างทีมอ็อกฟอร์ดไอซิสและทีมเคมบริดจ์โกลดี้มีขึ้นตั้งแต่ปี ค.ศ.1965 ซึ่งโดยปกติจะแข่งกันบริเวณต้นน้ำก่อนบริเวณเส้นทางการแข่งขันหลัก
แอนดรูว์ ลินเซ่ กล่าวอย่างมั่นใจว่า “ฝีพายของทีมอ็อกฟอร์ดนั้นมีความกระหายในชัยชนะมากกว่าคู่แข่ง โดยทุกคนในทีมถูกปลูกจิตสำนึกในก้าวไปข้างหน้าและชนะการแข่งขัน” โดยในการแข่งขันครั้งนี้ (ค.ศ. 1999) เขาจะเข้าร่วมการแข่งขันเป็นครั้งที่ 3 และครั้งสุดท้าย หลังจากที่แพ้ไปใน การแข่งขันปี ค.ศ.1997 และ 1998  คุณปู่ของเขาก็เคยเป็นฝีพายให้กับทีมเคมบริดจ์ในปี ค.ศ. 1930 ส่วนคุณลุงของเขา อเล็กซานเดอร์ ลินเซ่ นั้นเคยพายให้กับทีมอ็อกฟอร์ดและแพ้ไปใน การแข่งขันปี ค.ศ. 1959 ก่อนที่จะชนะในปีถัดไป  แบรด ครอมบี้ ประธานสโมสรของทีมจากเคมบริดจ์และตัวแทนฝีพายทีมชาติแคนาดา กำเข้าร่วมการแข่งขันในรายการนี้เป็นครั้งที่ 3 และเป็นชัยชนะเป็นครั้งที่ 3 ด้วยเช่นกัน โดยมีฌอห์น บาวเด้น ดำรงตำแหน่งเป็นหัวหน้าโค้ชของทีมอ็อกฟอร์ด
ในทางกลับกัน โรบิน วิลเลี่ยมส์ จากทีมเคมบริดจ์ กล่าวว่า “มันเหมือนไม่มีอะไรเกิดขึ้นกับเรา กลัวความพ่ายแพ้ เป้าหมายของเราคือการพยายามให้เกินขีดจำกัดของตัวเอง  Sean Bowden was the head coach of Oxford. His Cambridge counterpart, Robin Williams, suggested "it still feels like all or nothing to us.  The fear of defeat, the aim of trying to push the limits is motivation itself".  ซึ่งนั่นก็คือแรงกระตุ้นของทีมที่ดีอีกอย่างหนึ่ง เหมือนอย่างที่เขาเคยทำได้ใน การแข่งขันปี ค.ศ.1993  อ้างโดย มาร์ค อีแวนส์ ผู้ตัดสินชี้ขาดการแข่งขันในครั้งนี้ ซึ่งกล่าวด้วยว่าเขาจะไม่ลังเลเลยถ้าจะชะลอการออกตัวในการแข่งขันออกไปอีกอย่างน้อย 10 วินาที ตั้งแต่สัญญาณ “พร้อม” และ “ไป” วิลเลี่ยมส์เพิ่มเติมว่า เขารู้สึกดีเสมอตราบใดที่ทั้งสองทีมปฏิบัติตามกติกาอย่างไม่บิดพลิ้ว  ขณะที่บาวเด้นกล่าวอย่างติดตลกว่า การเริ่มต้นคือเมื่อคุณเริ่มการแข่งขันแล้วเท่านั้นก็เพียงพอแล้ว
การแข่งขันครั้งนี้ได้รับการสนับสนุนเป็นครั้งแรกโดย อเบอดีน แอสเซ็ท แมเนจเม้นท์  เพื่อชิงถ้วยรางวัล อเบอดีน แอสเซ็ท ซึ่งเป็นครั้งที่ 15 ที่มีการถ่ายทอดสดโดยสำนักข่าวบีบีซีและเป็นครั้งที่ 5 แล้วที่มีผู้เข้าร่วมชมเกิน 6 ล้านคน
แหล่งข้อมูลอื่น

Official website
การแปรผันของจำนวนชุดดีเอ็นเอ

This gene duplication has created a copy-number variation. The chromosome now has two copies of this section of DNA, rather than one.
การแปรผันของจำนวนชุดดีเอ็นเอ (อังกฤษ: Copy number variation - CNV) เป็นส่วนหนึ่งของดีเอ็นเอที่มีความแตกต่างของจำนวนชุด (copy number) ในจีโนมสองอันหรือมากกว่า ส่วนที่ซ้ำกันนี้อาจมีขนาดได้ตั้งแต่หนึ่งร้อยคู่เบสจนถึงหลายล้านคู่เบส
CNV อาจได้รับการถ่ายทอดมาจากรุ่นสู่รุ่นหรือเกิดขึ้นใหม่ (de novo) ก็ได้
การแปรนิวเคลียส

การแปรนิวเคลียส (อังกฤษ: nuclear transmutation) เป็นการแปลงธาตุเคมีหรือไอโซโทปหนึ่งเป็นอีกอย่างหนึ่ง หรือกล่าวได้ว่า อะตอมของธาตุสามารถเปลี่ยนเป็นอะตอมของธาตุอื่นด้วย "การเปลี่ยนสภาพ" การแปรนิวเคลียสเกิดขึ้นโดยปฏิกิริยานิวเคลียร์ (ซึ่งอนุภาคภายนอกทำปฏิกิริยากับนิวเคลียส) หรือโดยการสลายตัวของสารกัมมันตรังสี (ซึ่งไม่ต้องอาศัยอนุภาคภายนอก)
การแปรนิวเคลียสตามธรรมชาติประเภทหนึ่งเกิดขึ้นเมื่อธาตุกัมมันตรังสีบางชนิดสลายตัวอย่างต่อเนื่องตามธรรมชาติ แล้วจึงเปลี่ยนสภาพเป็นอีกธาตุหนึ่ง ตัวอย่างคือ การสลายตัวตามธรรมชาติของโพแทสเซียม-40 เป็น อาร์กอน-40 ซึ่งมีที่มาจากอาร์กอนส่วนใหญ่ในอากาศ เช่นกับบนโลก การแปรนิวเคลียสตามธรรมชาติจากกลไกที่แตกต่างของปฏิกิริยานิวเคลียร์ตามธรรมชาติเกิดขึ้น เนื่องจากการยิงรังสีคอสมิกใส่ธาตุ (ตัวอย่างเช่น เพื่อให้เกิดคาร์บอน-14) และยังเกิดขึ้นบางครั้งจากการยิงนิวตรอนตามธรรมชาติ (ตัวอย่างเช่น เครื่องปฏิกรณ์นิวเคลียร์ฟิชชันธรรมชาติ)
การแปรนิวเคลียสทำขึ้นยังเกิดขึ้นในเครื่องจักรที่มีพลังงานมากพอที่จะทำให้เกิดการเปลี่ยนแปลงโครงสร้างนิวเคลียสของธาตุ เครื่องจักรซึ่งสามารถเกิดการแปรนิวเคลียสทำขึ้นรวมไปถึงเครื่องเร่งอนุภาคและเครื่องปฏิกรณ์โทมาแมค เครื่องปฏิกรณ์พลังงานฟิชชันแบบเดิมยังเกิดการแปรทำขึ้นได้ มิใช่จากกำลังของเครื่องจักร แต่โดยการให้นิวตรอน ซึ่งเกิดขึ้นจากฟิชชันจากปฏิกิริยาลูกโซ่นิวเคลียร์ทำขึ้น ชนกับธาตุ
การแปรนิวเคลียสทำขึ้นถูกพิจารณาว่าเป็นกลไกที่เป็นไปได้สำหรับการลดปริมาณและความอันตรายของของเสียกัมมันตรังสี
การแถลงนโยบายประจำปีต่อรัฐสภา (สหรัฐอเมริกา)

ประธานาธิบดีโจ ไบเดินแถลงนโยบายประจำปี ค.ศ. 2023
การแถลงนโยบายประจำปีต่อรัฐสภา (อังกฤษ: State of the Union) เป็นการรายงานประจำปีโดยประธานาธิบดีแห่งสหรัฐอเมริกาต่อรัฐสภาสหรัฐอเมริกา การแถลงนโยบายดังกล่าวไม่เพียงรายงานสถานะของชาติเท่านั้น แต่ยังให้ประธานาธิบดีร่างโครงวาระนิติบัญญัติ (ซึ่งเขาต้องการความร่วมมือจากรัฐสภา) และบุริมภาพแห่งชาติของเขา
การปฏิบัตินี้มาจากคำสั่งกำหนดต่อประธานาธิบดีในมาตรา 2 ของรัฐธรรมนูญแห่งสหรัฐอเมริกา ตามประเพณี ประธานาธิบดีแถลงนโยบายเป็นประจำทุกปี
ขณะที่การแถลงนโยบายดังกล่าวไม่จำเป็นต้องเป็นการกล่าวสุนทรพจน์ แต่ประธานาธิบดีทุกคนนับแต่วูดโรว์ วิลสันได้แปลงรายงานการแถลงนโยบายเป็นการกล่าวสุนทรพจน์ก่อนสมัยประชุมร่วมสองสภา ก่อนหน้านั้น ประธานาธิบดีส่วนใหญ่ส่งการแถลงนโยบายเป็นรายงานลายลักษณ์อักษร
นับแต่วิลสัน การแถลงนโยบายประจำปีตามปกติมีขึ้นในเดือนมกราคมก่อนสมัยประชุมร่วมสองสภาของสหรัฐอเมริกา และจัดขึ้นในห้องประชุมสภาผู้แทนราษฎรในอาคารรัฐสภาสหรัฐอเมริกา
สิ่งที่ริเริ่มขึ้นเป็นการสื่อสารระหว่างประธานาธิบดีกับรัฐสภาได้กลายมาเป็นการสื่อสารระหว่างประธานาธิบดีกับประชาชนแห่งสหรัฐอเมริกา นับแต่การประดิษฐ์วิทยุ และจากนั้นโทรทัศน์ สุนทรพจน์นี้ได้รับการกระจายเสียงสดในเครือข่ายส่วนมาก จองรายการตามกำหนด เพื่อเข้าถึงผู้ชมทางโทรทัศน์ใหญ่ที่สุด สุนทรพจน์นี้ ซึ่งเดิมมีขึ้นในช่วงกลางวัน ปัจจุบันจึงมักมีขึ้นในช่วงเย็น หลังเวลา 21.00 น. เวลาตะวันออก (UTC−05)
เช่นเดียวกัน ในช่วงทศวรรษล่าสุด ประธานาธิบดีที่เพิ่งรับตำแหน่งใหม่ ๆ อย่างเป็นทางการถูกเลือกให้กล่าวสุนทรพจน์ต่อสมัยประชุมร่วมสองสภาในช่วงไม่กี่เดือนแรกในการดำรงตำแหน่งประธานาธิบดี แต่ไม่นับว่าเป็นการแถลงนโยบายประจำปีอย่างเป็นทางการ
แหล่งข้อมูลอื่น

C-SPAN State of the Union videos and transcripts เก็บถาวร 2003-02-01 ที่ เวย์แบ็กแมชชีน (since 1945)
State of the Union (Visualizations, Statistical Analysis, and Searchable texts)
การเจาะรหัสผ่าน

ในเรื่องการวิเคราะห์รหัสลับและความมั่นคงคอมพิวเตอร์ การเจาะรหัสผ่าน 
(อังกฤษ: password cracking)
เป็นกระบวนการกู้เอารหัสผ่าน
จากข้อมูลหรือการสื่อสารที่เข้ารหัสลับไว้และอ่านเนื้อความไม่ได้
วิธีการสามัญอย่างหนึ่งก็คือการโจมตีด้วยกำลัง เป็นการเดารหัสผ่านไปเรื่อย ๆ แล้วเช็คกับค่าแฮชของรหัสผ่านที่ต้องการเจาะ
อีกวิธีหนึ่งก็คือการโจมตีโดยพ่นรหัสผ่าน เป็นการใช้รายการรหัสผ่านที่สามัญแล้วค่อย ๆ ลองรหัสผ่านแต่ละรหัสกับบัญชีหลาย ๆ บัญชีโดยทำช้า ๆ เพื่อไม่ให้ถูกตรวจจับได้
จุดประสงค์อาจเป็นเพื่อช่วยกู้รหัสผ่านที่ผู้ใช้ลืม (เพราะการตั้งรหัสผ่านใหม่เลยอาจอาจต้องมีสิทธิ์แอดมิน) หรือเพื่อแฮ็กเข้าระบบ หรือเป็นมาตรการป้องกันความปลอดภัยโดยที่แอดมินพยายามตรวจหารหัสผ่านที่เจาะได้ง่าย 
อนึ่ง เพื่อใช้เก็บหลักฐานดิจิทัล ตุลาการอาจอนุญาตให้เจาะไฟล์แต่ละไฟล์ที่ผู้ใช้ได้จำกัดการเข้าถึง
รหัสผ่านควรจำง่ายแต่เดายาก

รหัสผ่านที่จำยากจะลดความมั่นคงของระบบเพราะ
อาจจะต้องเขียนบันทึกรหัสผ่าน หรือเก็บรหัสผ่านทางอิเล็กทรอนิกส์ด้วยวิธีที่ไม่มั่นคง
อาจจะต้องตั้งรหัสผ่านใหม่บ่อย ๆ
มีโอกาสใช้รหัสผ่านเดียวกันซ้ำ ๆ
เช่นเดียวกัน ข้อบังคับของรหัสผ่านที่เข้มงวดยิ่งขึ้น เช่น "ต้องมีตัวอักษรตัวใหญ่ตัวเล็ก และตัวเลข" หรือ "ให้เปลี่ยนรหัสผ่านทุก ๆ เดือน" ก็จะทำให้ผู้ใช้มีโอกาสหาวิธีหลีกเลี่ยงข้อบังคับเหล่านั้น
งานศึกษาปี 2004
ตรวจสอบผลคำแนะนำที่ให้แก่ผู้ใช้เกี่ยวกับรหัสผ่านที่ดี 
แล้วพบว่ารหัสผ่านที่อาศัยการคิดถึงวลีหนึ่ง ๆ แล้วนำเอาอักษรแรกจากคำแต่ละคำในวลีไปใช้เป็นรหัสผ่าน จะจำได้ง่ายเท่ากับรหัสผ่านที่เลือกเอง แต่เดาได้ยากเท่า ๆ กับรหัสผ่านที่สร้างขึ้นโดยสุ่ม
การเลือกเอาคำสองคำที่ไม่เกี่ยวข้องกันก็เป็นวิธีที่ดีอีกอย่างหนึ่ง
การใช้วิธีสร้างรหัสผ่านที่เดายากโดยประดิษฐ์วิธีเอง ก็เป็นวิธีที่ดีอีกอย่างหนึ่ง
การให้จำรหัสผ่านที่ประกอบด้วย "อักษรตัวเล็กตัวใหญ่" จะเหมือนกับให้จำลำดับเลขศูนย์เลขหนึ่ง คือจำได้ยาก แต่เจาะได้ยากกว่าไม่มาก (เช่นสำหรับรหัสผ่านที่มีอักษร 7 ตัว จะยากขึ้น 128 เท่า แต่น้อยกว่านั้นถ้าผู้ใช้ใช้อักษรตัวใหญ่ตัวเดียว)
การบังคับให้ใช้ "ทั้งตัวอักษรและตัวเลข" มักจะได้การแทนอักษรที่เดาได้ง่าย ๆ เช่น 'E' → '3' และ 'I' → '1' ที่ผู้โจมตีก็รู้จักดี 
เช่นเดียวกัน การพิมพ์รหัสผ่านโดยใช้แป้นพิมพ์แถวเลื่อนขึ้นไป ก็เป็นวิธีที่ผู้โจมตีรู้จักดีเช่นกัน
งานวิจัยปี 2015 จากมหาวิทยาลัยคาร์เนกีเมลลอนแสดงว่า โครงสร้างรหัสผ่านที่ผู้ใช้เลือกมักจะมีรูปแบบที่มักทำเหมือน ๆ กัน 
เช่นถ้าบังคับให้ใช้รหัสผ่านที่มีอักษรอย่างน้อย 16 ตัว ก็มักจะเลือกใช้อักษรซ้ำ ๆ หรือแม้แต่คำซ้ำ ๆ ภายในรหัสผ่าน
ดังนั้นจึงอาจเจาะได้ง่ายกว่าที่ค่าคำนวณความน่าจะเป็นจะบ่งบอก 
เช่นเมื่อรหัสผ่านมีเลขหนึ่งตัว ปกติก็จะเป็นตัวท้ายสุด
เหตุการณ์ที่เกิด

ในกลางปี 1998 ศูนย์ประสานงานการตอบสนองเรื่องฉุกเฉินทางคอมพิวเตอร์สหรัฐ (CERT) รายงานว่า มีผู้โจมตีที่ได้รหัสผ่านซึ่งเข้ารหัสลับไป 186,126 รหัส 
โดยพบว่า 47,642 รหัสถูกเจาะไปเรียบร้อยแล้ว
เมื่อท้ายปี 2009 เว็บไซต์ Rockyou.com ถูกแฮ็กโดยผู้โจมตีขโมยเอารหัสผ่านไปได้ 32 ล้านรหัส
แล้วเผยแพร่รายการรหัสผ่านทั้งหมดทางอินเทอร์เน็ตแม้จะไม่มีข้อมูลระบุบุคคล
รหัสผ่านดั้งเดิมได้เก็บไว้เปล่า ๆ ในฐานข้อมูลและถูกดึงออกมาโดยวิธี SQL injection
ต่อมาจึงมีการวิเคราะห์ความแข็งแกร่งของรหัสผ่าน
สิ่งที่พบหลัก ๆ ก็คือ
ผู้ใช้ประมาณร้อยละ 30 เลือกรหัสผ่านยาวน้อยกว่า 7 ตัวอักษร
ผู้ใช้เกือบร้อยละ 60 เลือกรหัสผ่านจากชุดตัวอักษรกับตัวเลขที่จำกัด
ผู้ใช้เกือบครึ่งเลือกชื่อ คำแสลง คำจากพจนานุกรม หรือรหัสผ่านที่สร้างอย่างอ่อนแอ เช่น เป็นตัวเลขตามลำดับ และ/หรือใช้แป้นพิมพ์ที่อยู่ใกล้ ๆ กัน ที่นิยมที่สุดก็คือ “123456”
เมื่อกลางปี 2011 พันธมิตรเนโทถูกแฮ็กโดยข้อมูลผู้ใช้ร้านอีบุ๊กรั่วไหลออกไป 11,000 ราย ข้อมูลรวมทั้งชื่อ นามสกุล ชื่อผู้ใช้ และรหัสผ่าน 
การแฮ็กเป็นส่วนของปฏิบัติการ AntiSec ซึ่งเป็นขบวนการที่ได้รับการร่วมมือจากกลุ่มนักเลงคอมพิวเตอร์ต่าง ๆ รวมทั้ง อะนอนิมัสและ LulzSec
เมื่อกลางปีเดียวกัน บริษัทให้คำปรึกษาอเมริกัน Booz Allen Hamilton ซึ่งทำงานเพื่อเดอะเพนตากอนมิใช่น้อย มีเซิร์ฟเวอร์ถูกแฮ็กโดยอะนอนิมัสแล้วข้อมูลถูกเผยแพร่ในวันเดียวกัน
"เหตุการณ์ข้อมูลรั่วที่ตั้งชื่อว่า 'วันจันทร์วันล่มสลายของทหาร' มีข้อมูลบัญชีของเจ้าหน้าที่ 90,000 รายจากหน่วยงานต่าง ๆ รวมทั้งหน่วยบัญชาการทหารสหรัฐภาคกลาง หน่วยบัญชาการยุทธการพิเศษสหรัฐ เหล่านาวิกโยธินสหรัฐ หน่วยต่าง ๆ ของกองทัพอากาศสหรัฐ กระทรวงความมั่นคงแห่งมาตุภูมิสหรัฐ กระทรวงการต่างประเทศสหรัฐ และข้อมูลที่ดูเหมือนจะเป็นของผู้รับเหมาฝ่ายเอกชน"
รหัสผ่านพบว่าใช้วิธีแฮช SHA-1 ที่ไม่ใส่ซอลต์ ต่อมาการวิเคราะห์ภายหลังพบว่า มีเจ้าหน้าที่ทหารที่ใช้รหัสผ่านที่อ่อนแอมากเช่น "1234"
ในเดือนเดียวกัน บริการอีเมลไมโครซอฟต์ฮอตเมลจึงเลิกไม่ให้ใช้รหัสผ่าน "123456"
เมื่อกลางปี 2015 ข้อมูลผู้ใช้ของบริการจัดหาคู่ที่สนับสนุนให้คนแต่งงานแล้วมีชู้ Ashley Madison ถูกแฮ็ก
รหัสผ่านได้เก็บไว้โดยใช้แฮชทั้งที่ค่อนข้างเข้มแข็งคือ bcrypt และที่อ่อนแอคือ MD5
ต่อมากลุ่มวิจัยรหัสผ่านคือ CynoSure Prime จึงเจาะไปได้ 11 ล้านรหัสจากแฮชวิธีหลัง
การป้องกัน

วิธีไม่ให้รหัสผ่านถูกเจาะอย่างหนึ่งก็คือป้องกันไม่ให้เข้าถึงค่าแฮช
ยกตัวอย่างเช่น ระบบปฏิบัติการยูนิกซ์ดั้งเดิมเก็บค่าแฮชไว้ในที่เข้าถึงได้โดยทั่วไปในแฟ้ม /etc/passwd
แต่ระบบยูนิกซ์ปัจจุบันจะเก็บไว้ในไฟล์ shadow password คือ /etc/shadow ซึ่งโปรแกรมที่มีสิทธิระบบเท่านั้นจึงจะเข้าถึงได้ 
จึงทำให้ผู้โจมตีขโมยเอาค่าแฮชได้ยากกว่า แต่จริง ๆ ก็ยังหลุดแม้ป้องกันด้วยวิธีนี้
มีการใช้ซอลต์ (salt) คือค่าสุ่มโดยเฉพาะ ๆ สำหรับรหัสผ่านแต่ละรหัส 
เมื่อใช้ค่าสุ่มร่วมสร้างแฮชรหัสผ่าน ก็จะป้องกันรหัสผ่านเดียวกันไม่ให้มีค่าแฮชเดียวกัน ดังนั้น จึงป้องกันไม่ให้ถูกเจาะทีเดียวพร้อม ๆ กัน 
และยังเป็นอุปสรรคกับการสร้างฐานข้อมูลค่าแฮชล่วงหน้า เช่น ฐานของมูลเจาะรหัสผ่านอันมีประสิทธิภาพซึ่งเรียกว่า rainbow table
วิธีป้องกันอย่างที่ 2 ก็คือการใช้กุญแจลับประจำเว็บไซต์เพื่อร่วมสร้างแฮชรหัสผ่าน ซึ่งป้องกันไม่ให้เจาะเอารหัสผ่านได้แม้จะขโมยค่าแฮชได้
แต่การโจมตีโดยเพิ่มสิทธิซึ่งทำให้ขโมยค่าแฮชได้ ก็อาจจะทำให้ขโมยกุญแจลับประจำเว็บไซต์ได้ด้วย
วิธีป้องกันอย่างที่ 3 ก็คือการใช้ฟังก์ชันแปลงให้เป็นกุญแจ (KDF) ซึ่งช่วยลดอัตราที่สามารถทดลองรหัสผ่านได้
ระบบยูนิกซ์ปัจจุบันได้เลิกใช้ฟังก์ชันการแฮชรหัสผ่านธรรมดา คือ crypt () 
ที่ทำให้เกิดผลด้วย DES แล้วแทนที่ด้วยฟังก์ชันที่แข็งแกร่งกว่าคือ crypt-SHA, bcrypt และ scrypt
ระบบอื่น ๆ ก็เริ่มเปลี่ยนการแฮชรหัสผ่านด้วยเช่นกัน
ยกตัวอย่างเช่น Cisco IOS ดั้งเดิมใช้ขั้นตอนวิธี Vigenère cipher ที่ผันกลับได้เพื่อแฮชรหัสผ่าน แต่ปัจจุบันก็ใช้ md5-crypt ร่วมกับซอลต์ขนาด 24 บิตเมื่อใช้คำสั่งงาน enable secret
วิธีการใหม่ ๆ ล้วนแต่ใช้ค่าซอลต์ขนาดใหญ่ซึ่งป้องกันผู้โจมตีไม่ให้เจาะรหัสผ่านเดียวกันหลาย ๆ รหัสได้พร้อม ๆ กัน 
ขั้นตอนวิธีเหล่านี้ยังใช้เวลามากกว่า ซึ่งเพิ่มเวลาในการเจาะรหัสผ่านแบบออฟไลน์ได้อย่างสำคัญ
แฮชโดยมากที่ใช้เก็บรหัสผ่าน เช่น MD5 และกลุ่ม SHA ออกแบบเพื่อให้คำนวณได้เร็ว ใช้ความจำน้อย และทำให้เกิดผลได้อย่างมีประสิทธิภาพในฮาร์ดแวร์ 
ขั้นตอนวิธีเหล่านี้จึงดำเนินการได้โดยขนานบนจีพียู ทำให้เจาะรหัสผ่านได้เร็วขึ้น 
ดังนั้น ขั้นตอนแฮชที่เร็วจึงป้องกันการเจาะรหัสผ่านไม่ได้แม้จะใช้ค่าซอลต์
แต่ก็มีขั้นตอนวิธียืดกุญแจ เช่น PBKDF2 และ crypt-SHA ที่ต้องคำนวณค่าแฮชซ้ำ ๆ ต่อ ๆ กัน ซึ่งสามารถลดอัตราการทดลองรหัสผ่านได้อย่างสำคัญเมื่อตั้งค่าที่ต้องคำนวณซ้ำให้สูงพอ 
ขั้นตอนวิธีอื่น ๆ เช่น scrypt ยังใช้ความจำมากร่วมกับการต้องคำนวณซ้ำ ๆ ดังนั้น จึงเจาะได้ยากแม้ใช้จีพียูหรือวงจรรวมที่ออกแบบโดยเฉพาะ
ในปี 2013 มีการแข่งขันวิธีการแฮชรหัสผ่านเพื่อเลือกเป็นมาตรฐานใหม่
โดยนักวิทยาการเข้ารหัสลับได้เลือก Argon2 เป็นมาตรฐานในปี 2015 ส่วนสถาบันมาตรฐานและเทคโนโลยีแห่งชาติสหรัฐ (NIST) แนะนำให้ใช้ขั้นตอนวิธี Balloon
ทั้งสองนี้ล้วนแต่ใช้ความจำมาก
มีวิธีการแก้ปัญหาเช่นการใช้อุปกรณ์ security token ซึ่งให้รหัสผ่านที่เปลี่ยนแปลงอยู่ตลอดเวลา
วิธีการเช่นนี้จะลดระยะเวลาที่สามารถเจาะ เพราะจะต้องทำให้ได้ภายในเวลาที่รหัสผ่านนั้นยังใช้ได้ 
วิธียังลดคุณค่าของรหัสผ่านที่ถูกขโมยเพราะใช้ได้ในเวลาอันจำกัด
ซอฟต์แวร์

หมวดหมู่หลัก: Password cracking software
มีซอฟต์แวร์เจาะรหัสผ่านเป็นจำนวนมาก แต่ที่นิยมที่สุดก็คือ
Aircrack-ng, Cain & Abel, John the Ripper, Hashcat, Hydra, DaveGrohl และ ElcomSoft
ยังมีโปรแกรมที่ใช้สืบหาหลักฐานบนคอมพิวเตอร์เพื่อการฟ้องคดี ซึ่งมักจะมีลูกเล่นเกี่ยวกับการเจาะรหัสผ่านหลายวิธีด้วย
วิธีที่ใช้ได้ผลมากที่สุดก็คือการโจมตีโดยใช้กำลังและการโจมตีโดยพจนานุกรม
เพราะคอมพิวเตอร์ทั่วไปเร็วขึ้นเรื่อย ๆ และมีซอฟต์แวร์เจาะรหัสผ่านอัตโนมัติที่ใช้งานได้ง่าย พวกนักเลงคอมพิวเตอร์มือใหม่ (script kiddie) จึงสามารถเริ่มเจาะรหัสผ่านได้ง่าย ๆ
ดูเพิ่ม

ความแข็งแกร่งของรหัสผ่าน
การโจมตีด้วยกำลัง
การโจมตีด้วยคำจากพจนานุกรม
Cold boot attack
แหล่งข้อมูลอื่น

Philippe Oechslin: Making a Faster Cryptanalytic Time-Memory Trade-Off. เก็บถาวร 2023-04-09 ที่ เวย์แบ็กแมชชีน CRYPTO 2003: pp617-630
Roundup of leaks made by The Anonymous and LulzSec in 2011
International passwords conference
Password security: past, present, future, Passwords12 presentation
Skullsecurity list of breached password collections เก็บถาวร 2019-12-15 ที่ เวย์แบ็กแมชชีน
การแทรกสัญญาณข้าม

การแทรกสัญญาณข้าม หรือ สัญญาณแทรกข้าม (อังกฤษ: crosstalk (XT)) หมายถึงสัญญาณไฟฟ้าข้ามไปรบกวนกัน เป็นปรากฏการณ์ที่เกิดขึ้นได้ในการส่งสัญญาณในขณะที่สัญญาณเดินทางไปในสื่อสายทองแดงด้วยความเร็วสูง ปรากฏการณ์นี้มักพบได้เมื่อสื่อที่ใช้ในการส่งสัญญาณเป็นสายทองแดงตั้งแต่สองคู่ขึ้นไป เช่น โทรศัพท์ ซึ่งมีสายทองแดงมัดรวมกันเป็นคู่ นอกจากนี้ปรากฏการณ์นี้ยังสามารถเกิดจากสนามแม่เหล็กภายในสายทองแดงเองขณะกำลังส่งสัญญาณ ทำให้เกิดสัญญาณเสียงข้ามไปยังคู่สนทนาคู่อื่นได้แม้ว่าจะมีการหุ้มแผ่นโลหะไว้เพื่อป้องกันสัญญาณรบกวนแล้วก็ตาม. การลดปัญหาการแทรกสัญญาณข้าม จะใช้เทคนิคการตีเกลียวกันภายในคู่กรณีที่มีสายเพียงหนึ่งคู่และการตีเกลี่ยวกันระหว่างคู่ในกรณีที่มีมากกว่าหนึ่งคู่สาย เพื่อการแทรกสัญญาณข้าม
แหล่งข้อมูลอื่น

Educational slideshow on capacitive and inductive crosstalk
Minimizing Crosstalk in Wiring and Cabling
การแข่งขันยิงธนูรอบคัดเลือกโอลิมปิกรอบสุดท้าย 2021

บทความหลัก: กีฬายิงธนูในโอลิมปิกฤดูร้อน 2020 – รอบคัดเลือก
| การแข่งขันยิงธนูรอบคัดเลือกโอลิมปิกรอบสุดท้าย 2021 |
| --- | --- |
สนาม: Charléty Stadium
ที่ตั้ง:  ปารีส, ฝรั่งเศส
วันที่: 18–21 มิถุนายน พ.ศ. 2564
การแข่งขันยิงธนูรอบคัดเลือกโอลิมปิกรอบสุดท้าย 2021 (อังกฤษ: 2021 Archery Final Olympic Qualification Tournament) เป็นการแข่งขันรอบคัดเลือกรอบสุดท้ายสำหรับนักยิงธนูเพื่อผ่านเข้ารอบโอลิมปิกฤดูร้อน 2020 ที่กรุงโตเกียว ประเทศญี่ปุ่น การแข่งขันมีกำหนดจะจัดขึ้นที่ Charléty Stadium ในปารีส ประเทศฝรั่งเศส ตั้งแต่วันที่ 18 ถึง 21 มิถุนายน นอกจากนี้ ปารีสยังจะเป็นเจ้าภาพจัดการแข่งขัน 2021 Archery World Cup Stage 3  ตั้งแต่วันที่ 21 ถึง 28 มิถุนายน หลังจบทัวร์นาเมนต์นี้
ประเทศที่เข้าร่วม

นักกีฬา 250 คนจาก 68 ประเทศจะเข้าร่วมการแข่งขัน
อาร์เจนตินา (2)
ออสเตรเลีย (2)
ออสเตรีย (6)
อาเซอร์ไบจาน (6)
บังกลาเทศ (6)
เบลารุส (3)
เบลเยียม (3)
โบลิเวีย (1)
บราซิล (6)
บัลแกเรีย (2)
แคนาดา (3)
โคลอมเบีย (6)
โครเอเชีย (3)
เช็กเกีย (6)
เดนมาร์ก (3)
อียิปต์ (3)
เอลซัลวาดอร์ (1)
เอสโตเนีย (5)
ฟินแลนด์ (6)
ฝรั่งเศส (6)
จอร์เจีย (6)
เยอรมนี (3)
กรีซ (2)
กัวเตมาลา (2)
กายอานา (1)
ฮ่องกง (3)
ฮังการี (1)
ไอซ์แลนด์ (3)
อินเดีย (3)
อินโดนีเซีย (6)
อิหร่าน (6)
ไอร์แลนด์ (3)
อิสราเอล (2)
อิตาลี (6)
โกตดิวัวร์ (4)
คาซัคสถาน (3)
คอซอวอ (2)
คีร์กีซสถาน (4)
ลัตเวีย (4)
ลิทัวเนีย (3)
ลักเซมเบิร์ก (2)
มาลาวี (1)
มาเลเซีย (6)
เม็กซิโก (6)
มอลโดวา (1)
มองโกเลีย (4)
ฟิลิปปินส์ (4)
โปแลนด์ (6)
โปรตุเกส (3)
ปวยร์โตรีโก (1)
โรมาเนีย (3)
รัสเซีย (3)
ซานมารีโน (2)
สโลวาเกีย (6)
สโลวีเนีย (6)
สเปน (6)
ศรีลังกา (3)
ซูดาน (1)
สวีเดน (6)
สวิตเซอร์แลนด์ (6)
ทาจิกิสถาน (1)
ไทย (3)
ตุรกี (6)
ยูเครน (3)
สหรัฐ (6)
แม่แบบ:ISV (2)
อุซเบกิสถาน (6)
เยเมน (1)
สรุปผลการคัดเลือก

รายการนี้แสดงสรุปผลของนักกีฬาและทีมที่ผ่านเข้ารอบการแข่งขันกีฬาโอลิมปิกผ่านการแข่งขันครั้งนี้
| ชาติ | ชาย> ชายเดี่ยว | ชาย> ทีมชาย | หญิง> หญิงเดี่ยว | หญิง> ทีมหญิง | รวม |
| --- | --- | --- | --- | --- | --- |
|  เช็กเกีย |  |  | 1 |  | 1 |
|  ฟินแลนด์ | 1 |  |  |  | 1 |
|  ฝรั่งเศส |  |  |  |  | 3 |
|  กรีซ |  |  | 1 |  | 1 |
|  ฮังการี | 1 |  |  |  | 1 |
|  อิตาลี |  |  |  |  | 3 |
|  อินโดนีเซีย |  |  |  |  | 3 |
|  อิสราเอล | 1 |  |  |  | 1 |
|  เม็กซิโก |  |  |  |  | 3 |
|  มองโกเลีย |  |  | 1 |  | 1 |
|  มอลโดวา | 1 |  |  |  | 1 |
|  โปแลนด์ | 1 |  | 1 |  | 2 |
|  อาร์โอซี | 1 |  |  |  | 1 |
|  โรมาเนีย |  |  | 1 |  | 1 |
|  ยูเครน | 1 |  |  |  | 1 |
|  สหรัฐ |  |  |  |  | 6 |
| รวม: 16 ชาติ | 7 | 3 | 5 | 3 | 30 |
การแปลงพันธุ์ (พันธุศาสตร์)

In this image, a gene from bacterial cell 1 is moved from bacterial cell 1 to bacterial cell 2. This process of bacterial cell 2 taking up new genetic material is called transformation.
ในอณูชีววิทยา การแปลงพันธุ์ (อังกฤษ: transformation) คือการเปลี่ยนแปลงทางพันธุกรรมของเซลล์ที่ได้จากการรับเอาสารพันธุกรรม (DNA) จากภายนอก เข้ามาเป็นส่วนหนึ่งของพันธุกรรมของเซลล์ และมีการแสดงออกของพันธุกรรมนั้น
การแปลงพันธุ์นี้เป็นกระบวนการอย่างหนึ่งในจำนวนสามกระบวนการที่ทำให้เกิดการถ่ายทอดยีนในแนวราบ ซึ่งหมายถึงการส่งผ่านสารพันธุกรรมจากแบคทีเรียตัวหนึ่งไปยังอีกตัวหนึ่ง
| ด ค กพันธุศาสตร์: homologous recombination / mobile genetic elements |
| --- | --- |
เกิดในโพรแคริโอตโดยหลัก:  Conjugation  Transduction  การแปลงพันธุ์ 
เกิดในยูแคริโอต:  Transfection  การไขว้เปลี่ยนของโครโมโซม  Gene conversion  Fusion gene  การถ่ายทอดยีนในแนวราบ  การแลกเปลี่ยนชิ้นส่วนระหว่างโครโมโซมคู่เหมือน  Transposon 
ไวรัส:  การเลื่อนแอนติเจน  การเข้าชุดยีนใหม่  การเลื่อนแอนติเจน
การเห็นแกว่ง

การเห็นแกว่ง 
(อังกฤษ: Oscillopsia, oscillating vision จากคำภาษาละตินว่า oscillo และภาษากรีกว่า opsis แปลว่าการเห็น) เป็นความผิดปกติในการเห็นที่วัตถุต่าง ๆ ในลานสายตาดูเหมือนจะแกว่งไกว (ซึ่งเป็นอัตวิสัยเท่านั้นคือไม่เป็นจริง)
ความรุนแรงเริ่มตั้งแต่เพียงมองไม่ชัด จนกระทั่งถึงเห็นวัตถุแกว่งไปมาอย่างรวดเร็วเป็นจังหวะ
เป็นความพิการที่ประสบโดยคนไข้โรคทางประสาทเป็นจำนวนมาก ซึ่งอาจเป็นผลของความไม่เสถียรของลูกตาที่เกิดจากปัญหาระบบกล้ามเนื้อตา ทำให้ไม่สามารถทรงภาพให้นิ่งที่จอตา การเปลี่ยนการส่งกระแสประสาทเนื่องกับ vestibulo-ocular reflex เพราะโรคในระบบการทรงตัว (เช่นในหูชั้นใน) ก็อาจก่ออาการนี้เมื่อขยับศีรษะอย่างรวดเร็ว
อาการอาจมีเหตุจากการเคลื่อนไหวตานอกอำนาจจิตใจ เช่น อาการตากระตุก (pathologic nystagmus) หรือการทำงานประสานที่บกพร่องของเปลือกสมองส่วนการเห็น (โดยเฉพาะเพราะสารพิษ) และเป็นอาการหนึ่งของกลุ่มอาการ superior canal dehiscence syndrome
คนไข้อาจเวียนศีรษะและคลื่นไส้
อาการนี้สามารถใช้แสดงพิษจากยาปฏิชีวนะ aminoglycoside
การเห็นแกว่งถาวร (permanent oscillopsia) อาจเกิดจากความพิการของระบบกล้ามเนื้อที่รักษาเสถียรภาพของการเห็น 
ส่วน การเห็นแกว่งกำเริบ (paroxysmal oscillopsia) อาจเกิดจากการทำงานเกินปกติของระบบกล้ามเนื้อตาหรือระบบการทรงตัวนอกประสาทกลาง
vestibulo-ocular reflex

ข้อมูลเพิ่มเติม: vestibulo-ocular reflex
คนไข้ที่มีระบบการทรงตัวเสียหาย โดยเฉพาะที่เกี่ยวกับ vestibulo-ocular reflex อาจไม่สามารถตรึงตาที่วัตถุต่าง ๆ เมื่อศีรษะขยับ ซึ่งทำให้รู้สึกเหมือนโลกกำลังขยับ ถ้ามีความเสียหายในซีกร่างกายเดียว คนไข้ปกติจะฟื้นสมรรถภาพการตรึงตาที่วัตถุ แต่ถ้ามีความเสียหายในระบบทั้งสองข้าง ก็อาจทำให้รู้สึกอย่างนี้อย่างถาวร เพราะระบบควบคุมกล้ามเนื้อตาไม่ได้ข้อมูลเกี่ยวกับการเคลื่อนไหวศีรษะที่ปกติจะได้จากระบบการทรงตัว ดังนั้น จึงไม่สามารถชดเชยการตรึงตาเนื่องกับการเคลื่อนไหวได้
เชิงอรรถและอ้างอิง

↑  "oscillopsia", Physicians' Desk Reference, 2006, The subjective sensation of oscillation of objects viewed. SYN: oscillating vision. [L. oscillo, to swing, + G. opsis, vision]
1 2 3  Tilikete, Caroline; Vighetto, Alain (February 2011). "Oscillopsia : Causes and Management". Current Opinion in Neurology. 24 (1): 38–43. doi:10.1097/WCO.0b013e328341e3b5. PMID 21102332.
↑  Straube, A.; Leigh, R. J.; Bronstein, A.; Heide, W.; Riordan-Eva, P.; Tijssen, C. C.; Dehaene, I.; Straumann, D. (2004). "EFNS task force - therapy of nystagmus and oscillopsia" (PDF). European Journal of Neurology. 11 (2): 83–89. doi:10.1046/j.1468-1331.2003.00754.x. PMID 14748767. คลังข้อมูลเก่าเก็บจากแหล่งเดิม (PDF)เมื่อ 2006-05-10. สืบค้นเมื่อ 6 May 2012.
↑  Dale Purves (2008a). "14 - The Vestibular System".  ใน George J. Augustine; David Fitzpatrick; William C. Hall; Anthony-Samuel LaMantia; James O. McNamara; Leonard E. White (บ.ก.). Neuroscience (4th ed.). Sinauer Associates. Central Pathways for Stabilizing Gaze, Head, and Posture, p. 357. ISBN 978-0-87893-697-7.
แหล่งข้อมูลอื่น

Fuzzy Vision เก็บถาวร 2004-08-03 ที่ เวย์แบ็กแมชชีน
Oscillopsia Video : First person experience of Oscillopsia